|  |  |  |  |
| --- | --- | --- | --- |
|  | **C:\Users\Aleksandar\AppData\Local\Microsoft\Windows\INetCache\Content.Word\tradicionalni grb 110,6x138,1 px.jpg** **РЕПУБЛИКА СРБИЈА****АУТОНОМНА ПОКРАЈИНА ВОЈВОДИНА** | _logo- | **ФОНД ЗА ПРУЖАЊЕ ПОМОЋИ****ИЗБЕГЛИМ, ПРОГНАНИМ****И РАСЕЉЕНИМ ЛИЦИМА** |

На основу члана 3. став 6. и члана 19. Одлуке о оснивању Фонда за пружање помоћи избеглим, прогнаним и расељеним лицима (''Службени лист Аутономне Покрајине Војводине'', број 19/06), и члана 19. Статута Фонда за пружање помоћи избеглим, прогнаним и расељеним лицима од 1. фебруара 2007. године, **Фонд за пружање помоћи избеглим, прогнаним и расељеним лицима** расписује

**ЈАВНИ ПОЗИВ**

ЗА ДОДЕЛУ СРЕДСТАВА УДРУЖЕЊИМА И ОРГАНИЗАЦИЈАМА ЗА ОРГАНИЗОВАНУ ПОСЕТУ И УЧЕШЋЕ НА МАНИФЕСТАЦИЈИ „САЈАМ ЗАВИЧАЈА-ЗАВИЧАЈ КРОЗ ПРИВРЕДУ, ТУРИЗАМ И КУЛТУРУ“

I

 Расписује се јавни позив за удружења и организације које у сарадњи са Фондом за пружање помоћи избеглим, прогнаним и расељеним лицима организују посету манифестацији „Сајам завичаја-завичај кроз привреду, туризам и културу“ која се одржава 22. фебруара 2020. у хали „Мастер“ Новосадског сајма.

II

 Циљ расписивања јавног позива је реализовање услуга бесплатног превоза за чланове организација и удружења које негују традицију и обичаје и који планирају посету и учешће на овој манифестацији.

III

Фонд за пружање помоћи избеглим, прогнаним и расељеним лицима ће разматрати само пријаве које су у складу са Јавним позивом и Статутом Фонда за пружање помоћи избеглим, прогнаним и расељеним лицима.

IV

Подносиоци пријаве на јавни позив уз пријаву подносе следећу документацију:

* доказ о регистацији издат од стране надлежног органа,
* статут удружења,
* оверену писану изјаву о одласку на сопствену одговорност,
* попуњен, потписан и оверен образац пријаве.

V

Пријава на јавни позив подноси се на прописаном обрасцу који се може добити у просторијама Фонда, или преузети са сајта [www.fondirpvojvodine.rs](http://www.fondirpvojvodine.rs) . Непотпуне, неблаговремене као и пријаве поднете од стране неовлашћених лица неће бити разматране.

VI

 Јавни позив је отворен од 10. до 20. фебруара 2020. године.

 Пријава на јавни позив, писана изјава и остала документација може се донети лично или послати поштом на адресу: Фонд за пружање помоћи избеглим, прогнаним и расељеним лицима, Булевар Михајла Пупина 25, 21000 Нови Сад. Пријаве се предају у затвореној коверти са посебном назнаком ЈАВНИ ПОЗИВ-САЈАМ ЗАВИЧАЈА.

 **Додатне информације у вези са јавним позивом могу се добити сваког радног дана у Фонду за пружање помоћи избеглим, прогнаним и расељеним лицима, Нови Сад, Булевар Михајла Пупина број 25 и на број телефона 021/475 42 95** **или на сајту Фонда** [**www.fondirpvojvodine.rs**](http://www.fondirpvojvodine.rs) **.**